Den kommende cykel - og gangbro over Limfjorden er ikke egnet til, at man cykler på den. Cyklisterne skal trække, mener Revisionsfirmaet Cowi.

Cowi anbefaler, at der ikke cykles på gang - og cykelstien på Jernbanebroen over Limfjorden i Aalborg. Det skriver NORDJYSKE Stiftstidende. Cowi har lavet en uafhængig tilgængelighedsrevision af stiprojektet for Aalborg Kommune. Anbefalingen kommer, fordi der er tale om en "dobbeltrettet delt sti" på to meter, som Cowi mener, er for smal, til at man kan cykle på den. Cowi peger på, at en sådan sti skal være 2,5 meter bred, fordi brostien skal  rumme mange forskellige bløde trafikanter som fodgængere, kørestolsbrugere, personer med barnevogne, løbere osv. Aalborg Kommunes Teknik- og Miljøforvaltning mener ikke, at det vil være umuligt at cykle over cykel- og gangstien, men at man blot skal skilte med, at det er en fælles sti, hvor både cyklister og gående færdes. Det forventes, at gang - og cykelbroen koster18,5 mio. kr. Det er planlagt, at den skal stå færdig i juli næste år.